चीनी संस्था ने अपनी वेबसाइट में कहा है कि चीन के लिए भारतीय सरसों खली का निर्यात भारतीय निर्यात निगरानी परिषद द्वारा स्वीकृत प्रोसेसिंग संयंत्रों से किया जाना चाहिए और यह जनरल एडमिनिस्ट्रेशन ऑफ कस्टम्स के साथ पंजीकृत होना चाहिए। उद्योग संगठन सॉल्वेंट एक्सट्रैक्टर्स एसोसिएशन ऑफ इंडिया के कार्यकारी निदेशक बी वी मेहता ने कहा, 'यह एक अच्छा घटनाक्रम है। लेकिन अभी भी निर्यातकों को चीनी संस्थाओं के साथ पंजीकृत होने की जरूरत होगी और यह एक लंबी प्रक्रिया है।'